(รวยเล่ห์รัก 2)
- ไง เห็นเตโต้ไหม - อยู่ข้างบนครับ
ขอบคุณนะ
- อรุณสวัสดิ์ค่ะ - อรุณสวัสดิ์ค่ะ
(เตโต้ เฟรสโก้)
(สหกรณ์มะเขือเทศปฏิวัติเศรษฐกิจชุมชนรีโอ)
- อรุณสวัสดิ์ค่ะ - อรุณสวัสดิ์ครับ
ฉันไม่เคยเรียนรู้ที่จะบอกลา
ฉันไม่รู้ว่าจะมีวันชินไหม
เอาจริงดิ เตโต้
มองเข้าไปในตาเธอ
ฉันรู้ว่าสายตาเธอ
จะอยู่กับฉันตลอดไป
ฉันไม่เคยเรียนรู้ที่จะบอกลา
เตโต้ ลงมานะ
- แต่ฉันจะปล่อยเธอไป - แต่ฉันจะปล่อยเธอไป
- โดยไม่มีน้ำตา - โดยไม่มีน้ำตา
- ถ้าการบอกลาทำให้ฉันปวดใจ - ถ้าการบอกลาทำให้ฉันปวดใจ
- ฤดูหนาวจะผ่านไป - ฤดูหนาวจะผ่านไป
ทุกคน!
- และลบรอยแผลเป็นของฉัน - และลบรอยแผลเป็นของฉัน
คุณนี่ไม่เหมือนใครจริงๆ
อย่าไปเลยนะ
ไม่อยากเชื่อเลยว่า คุณหมอคนโปรดของฉันกำลังจะไปจากที่นี่
ฉันจะคิดถึงคุณเหมือนกัน โมนีก
- ขอให้โชคดีที่แอมะซอนนะ - ขอบคุณ อิกอร์
- ไง อาลาน่า - ไง มานี่สิ
- ไง พอล่า - คุณแม่มาแล้ว
คุณแม่…
คุณแม่ไม่เข้าใจเลยว่า ทำไมเราถึงมีห้องทำงานปกติ
ที่มีลิฟต์และมีแอร์ไม่ได้
การเสียสละนี้ไม่คุ้มค่าเงินอันน้อยนิด ที่เราหาได้ที่เตโต้ เฟรสโก้เลยนะ
และไม่มีอะไรที่สดชื่นเลย
แต่เรากำลังเติบโตนะ
- ก็ใช่ - อีกไม่นานก็ได้กำไรแล้วละ
ฉันจะเก็บลูกของเราไว้ในท้องอีกห้าปี
จนกว่าเราจะมีเงินจ่ายสถานเลี้ยงเด็กละกัน
ฉันบอกให้ติดบันไดเลื่อนตรงนั้น แต่นายก็ไม่ยอม ใช่ไหม อาลาน่า
เป็นฉันจะติดลิฟต์แก้วเลยด้วย
- กระเช้าลอยฟ้าก็เจ๋งดีนะ - กระเช้าลอยฟ้า
ค่อยคิดเรื่องกระเช้าลอยฟ้า ระหว่างที่เธอนวดเท้าให้ฉันละกัน
การมีคุณอยู่ที่นี่มันดีตรงที่ ทำให้เตโต้เป็นคนมีเหตุผล
สาวจ๋า คุณทำหน้าที่นั้นได้ดีกว่าฉันอีกนะ
ฉันไม่อยากสั่งสอนเด็กเอาแต่ใจแล้ว ขอไปกับคุณได้ไหม
- ฉันจะเป็นหมอได้ไหม - ได้สิ แป๊บเดียวก็เป็นได้
- ไปทำงานก่อนนะ - แรงนะเรา
- อยู่แล้ว - แรงจริง
ฉันจะคิดถึงคุณมากเลย
เซอร์ไพรส์ของคุณด้วย
ผมจะโดนทิ้งให้อยู่ที่นี่คนเดียว
- โธ่ - ชะตากรรมผม
ฉันต้องไปนี่นา มันสำคัญกับฉันนะ
ผมรู้ แต่ต้องเป็นแอมะซอนด้วยเหรอ
- ต้องสิ เรามีอะไรต้องทำที่นั่นเยอะมาก - เรา… คุณกับหมอตาวันใช่ไหม
- เตโต้ อย่าเริ่มเชียวนะ - ผมก็แค่ล้อเล่น
คุณพูดชมหมอตาวันเยอะมาก
จนผมดีใจเลยที่คุณพาเขามาเจอพ่อผม
- ฉันก็ดีใจ - เหรอ
ใช่
หมอตาวันเปิดคลินิกสุขภาพแห่งแรก ที่ปอร์โต เรมันโซ ริโอเนโกร
ฉันรู้เรื่องโครงการนี้ ตอนเรียนมหาวิทยาลัย ฉันทึ่งมาก
มันเป็นสิ่งที่ฉันอยากทำเลยละ
- เป็นเกียรติมากที่ได้คุณมา - เช่นกันค่ะ
โครงการนี้ดีจริงๆ ครับ
ดีทั้งโครงการเลย แต่ถามหน่อยสิครับ
ถ้าเราเอาโครงการแสนวิเศษนี้ไปทำที่อื่นแทนล่ะ
- ยังไงเหรอ - บอกเขาสิครับพ่อ
ผมประทับใจมาก ตอนที่เตโต้เล่าเรื่องงานของคุณให้ผมฟัง
- และเขาให้ไอเดียผม - ที่จริงมันเป็นไอเดียของพ่อต่างหาก
- ไอเดียอะไรคะ - บอกพวกเขาสิพ่อ
ไอเดียคือจ้างคุณมาทำโครงการคล้ายๆ กัน
ใกล้ๆ ปาตี ดู อัลแฟริสนี่ สนับสนุนโดยมะเขือเทศทรานโคโซ่ไงล่ะ
ถือซะว่าเป็นของขวัญวันเกิดนะ
ยังไม่ถึงวันเกิดฉันเลย นี่ไม่ใช่เรื่องของเรานะ
มันจะดีมากถ้าได้ทำงานที่ปาตี ดู อัลแฟริส
และรับความช่วยเหลือจากคุณ
แต่ตอนนี้เราต้องการการสนับสนุน เพื่อทำงานที่แอมะซอน
ฉันอธิบายเรื่องนี้กับเขาแล้วละ ใช่ไหมเตโต้
ผมรู้ แต่คุณบอกว่าอยากดูแลคน
- ที่นี่ก็มีคนเหมือนกัน - ผมรู้จักคนนึงที่ช่วยคุณที่นั่นได้นะ
- อะไรนะครับ - เอเวรัลโด โคอิมบรา
เอเวรัลโดเคยเป็นผู้ช่วยพ่อผมที่ไร่ของเรา
ตอนนี้เขาเป็นผู้ผลิตมะเขือเทศรายใหญ่ที่สุด ทางภาคเหนือของบราซิล ที่เอเวอร์นอร์ท
ขอโทษนะครับ ผมไม่รู้จักเขา เขาเป็นใคร
ลูกจำเขาไม่ได้หรอก ตอนเขาออกไปลูกยังเล็กมาก
คุณคิดว่าเขาจะสนับสนุนเราเหรอคะ
ใช่ เขารวยและไม่มีคู่แข่ง
เขาขายมะเขือเทศได้ราคาดีอย่างกับทอง
- เป็นความคิดที่ดีนะ - ใช่
ดีเลยละ
แล้วเราล่ะ
ฉันจะคิดถึงคุณมากเลย
แต่เราก็เคยห่างกันมาก่อนแล้ว
เราจะหาทางจัดการได้แหละ
ฉันจะโทรหาคุณ
เวลาคุณคิดถึงฉันก็โทรหาฉันได้
ไม่มีปัญหาหรอก
ใช่
ตื่นได้แล้ว เตโต้
คุณโอเคไหมเนี่ย
(หนึ่งเดือนต่อมา)
- ในนั้นรกมาก - ให้ตายสิ
ตั้งแต่พอล่าไปได้อาบน้ำบ้างไหมเนี่ย
ไง พอล่า นี่ผมอีกแล้วนะ
ผมพยายามติดต่อคุณอีกแล้ว
- ไปตรงนั้นเลย - คุณเป็นอะไรรึเปล่า
ไปกันเถอะ พ่อคุณอยู่ที่รีโอ และเขาอยากเจอคุณที่ทรานโคโซ่
คุณจะได้ขอให้พ่อคุณเพิ่มราคามะเขือเทศ ที่ทรานโคโซ่จ่ายให้เราไง
- เราต้องการมัน - ไปกันเถอะ
เร็วเข้า
น่าเสียดายที่มะเขือเทศทรานโคโซ่
จะไม่ต่อสัญญากับเตโต้ เฟรสโก้
- พ่อ อย่าทำแบบนี้กับผมนะ - มันเป็นการตัดสินใจของผู้ถือหุ้น
เรามีมะเขือเทศมากพอสำหรับทำซอสแล้ว
บอกพวกเขาสิว่าการซื้อมะเขือเทศของเรา ดีต่อภาพลักษณ์ของบริษัท
มันจบแล้ว เตโต้
งานของลูกดีมากนะ แต่ลูกไม่ใช่ซีอีโอของทรานโคโซ่
ตำแหน่งนี้รอลูกอยู่ตั้งแต่ปู่ของลูกตายแล้ว
ลูกต้องจริงจังได้แล้วนะ เตโต้ เฟรสโก้ไม่มีทางทำเงินได้จริงหรอก
ภาคตะวันออกเฉียงใต้มีมะเขือเทศเต็มไปหมด
ยิ่งปลูกมากเท่าไหร่ ก็ยิ่งมีค่าน้อยลงเท่านั้น
โอเค ผู้ชายแอมะซอนคนนั้นที่พ่อเคยพูดถึง คนที่เอเวอร์นอร์ทน่ะ
เขาขายมะเขือเทศได้ลูกละเท่าไหร่นะ
(ปอร์โต เรมันโซ แอมะซอน)
ดื่มน้ำเยอะๆ พักผ่อนให้เพียงพอ และกินยานี่
ถ้าต้องการอะไร ฉันอยู่ที่นี่ค่ะ
- ราตรีสวัสดิ์ค่ะ - ราตรีสวัสดิ์ค่ะ
(สายที่ไม่ได้รับ เตโต้)
ว่าไง
วันนี้เป็นไงบ้าง
ก็เหมือนเดิมค่ะ
มีคนไข้ที่มีอาการแปลกๆ เพิ่มขึ้น
- ใช่ไหมล่ะ - ใช่ค่ะ
รู้ไหมว่ามีอะไรแปลกๆ อีก
คุณอยู่ที่นี่ดึกขนาดนี้
คุณต้องพักผ่อนบ้างนะ พอล่า
โดยเฉพาะวันนี้
- เซอร์ไพรส์! - เซอร์ไพรส์!
- ไม่อยากจะเชื่อเลย ทำให้ฉันเหรอเนี่ย - สุขสันต์วันเกิดค่ะ
- ใช่ค่ะ หมอพอล่า สุขสันต์วันเกิด - ฉันจะอธิษฐานนะ
ดื่มให้ชีวิต!
- ออกมาเร็ว หมอพอล่า - เตโต้เหรอ
- ใช่ไหม - ออกมาสิ ที่รัก
- เตโต้แน่ๆ - ฉันก็ว่างั้น
ผมรักคุณ
แฟนเธอน่ะ
นิลซ่า เอาเค้กไปเก็บทีได้ไหม
สุขสันต์วันเกิด หมอพอล่า
สุขสันต์วันเกิด ที่รัก
จับตาดูเจ้าของวันเกิดให้ดี!
- สุขสันต์วันเกิด หมอพอล่า - ขอบคุณค่ะ
- สุขสันต์วันเกิดค่ะ - ขอบคุณค่ะ
เตโต้ นี่มันอะไรกัน
เซอร์ไพรส์ไง
ที่รัก นั่นมันคลินิกนะ ที่นั่นมีคนป่วย
จริงด้วย โทษที
- ปิดเพลงแล้ว - มีคนไข้อีกเยอะมาก
- ทุกคนเครียดกันหมด วุ่นวายมาก - ฟังนะ
คุณต้องผ่อนคลายเพื่อทำงานของคุณนะ
สนุกบ้างอะไรบ้าง
ทายซิว่าใครจะช่วยให้คุณสนุก
- ผมเอง - ไม่เอาน่า เตโต้
ผมจะย้ายเตโต้ เฟรสโก้มาที่นี่
ผมจะได้อยู่ใกล้ๆ คุณ
- คุณจะย้ายเตโต้ เฟรสโก้มาที่นี่เหรอ - ใช่
ขอโทษนะครับ
- ว่าไง เตโต้ - ไงครับ
มีเคสฉุกเฉินน่ะ
ฉันต้องไปแล้ว
นี่ มีแผ่นโลหะอยู่
ข้างนี้ด้วยครับหมอ
เดี๋ยวฉันวัดความดันให้
หายใจลำบากไหม คุณมาโนเอล
- ลำบากครับ - ใช่ไหม
หายใจลึกๆ นะ
- คลื่นไส้ไหม อาเจียนไหม - ครับ
- คุณไปไหนมาคะ - อย่าตอบดีกว่านะลูก
เขาต้องพักผ่อนน่ะหมอ
ความดันก็ต่ำด้วย
เด็กนั่นกำลังจะพูดอะไรบางอย่าง
- แปลกๆ นะ - แปลกเกินไป
ขอโทษนะครับ หยุดคุยเรื่องงานกันเถอะ
- ได้เวลาที่พวกคุณต้องผ่อนคลายแล้ว - จริง
พรุ่งนี้เราต้องเดินทางไกลกัน
ก็ดีเหมือนกัน
- ราตรีสวัสดิ์ - ราตรีสวัสดิ์
(โครงการคาคิดัน)
- พรุ่งนี้จะเดินทางเหรอ - ฉันไม่มีเวลาบอกคุณน่ะ
ตอนนี้เราจะไปช่วยชุมชนพื้นเมืองกัน
- ที่นั่นมีคนป่วยเยอะมาก - พรุ่งนี้เหรอ
ผมเพิ่งมาถึงเอง
ฉันไม่รู้ว่าคุณจะมานี่นา
- ขอโทษนะ แต่ผมพยายามติดต่อคุณแล้ว - ฉันงานยุ่งมาก มันยากนะ
ผมมาที่นี่เพื่อทำให้ทุกอย่างง่ายขึ้นไง แต่คุณดูไม่ดีใจเลย
ดีใจสิ ไม่ใช่อย่างนั้นนะ ฉันดีใจ
ฉันอยากอยู่กับคุณ แต่นี่งานฉัน ฉันจะทำอะไรได้ล่ะ
ฉันเชื่อในโครงการนี้ ฉันจะไปทุกที่แหละ
คุณจะไปทุกที่ที่หมอ "เบอร์ใหญ่" อยากไป
ผมเพิ่งมาถึงแต่เขาจะพาคุณไปแล้ว
เรื่องนี้ไม่เกี่ยวกับคุณเลยนะ เราวางแผนกันไว้ก่อนแล้ว
โอเค
- ได้ - เข้าไปข้างในกันเถอะ
ได้
เข้ามาสิ
คุณนอนที่นี่เหรอ
วันนี้วันเกิดฉัน
ฉันไม่อยากเสียเวลาทะเลาะกัน
ความสุขมันเรียบง่ายมาก
เราทำให้มันซับซ้อนเอง
- อรุณสวัสดิ์ คุณเอเวรัลโด - อย่าเรียกคุณเลย
ฉันอุ้มนายมาตั้งแต่ใส่ผ้าอ้อม
ก่อนอื่นผมอยากขอบคุณคุณ ที่สนับสนุนโครงการของพอล่านะครับ
ฉันก็ดีใจที่ช่วยได้
แวะมาหาแฟนเมื่อไหร่ก็โทรหาฉันแล้วกันนะ
ผมอยู่ที่นี่แล้วครับ กำลังตั้งบริษัทในปอร์โต เรมันโซ
จะปลูกมะเขือเทศที่นี่เหรอ
ไม่แน่ใจว่าคุณเคยได้ชื่อเตโต้ เฟรสโก้ไหม มันเป็นสหกรณ์
สหกรณ์เหรอ
โอเค
มันง่ายที่จะไม่คิดถึงผลกำไร เวลาได้อะไรมาง่ายๆ
เอเวรัลโดครับ ผมโทรมา ขอความช่วยเหลือคุณครับ
ผมเพิ่งมาถึงที่นี่ และพวกเขาจะย้ายเธอไป อยู่ในชุมชนพื้นเมือง
ผมอยากรู้ว่าคุณจะใช้อิทธิพลของสปอนเซอร์
และช่วยผมทำให้เธออยู่ที่นี่ได้ไหม
นี่นายพูดจาเหมือนทรานโคโซ่เลยนะ
- ผมกำลังคิดถึงสิ่งที่ดีที่สุดสำหรับเธอ - แน่นอน
น่าเสียดายที่ฉันทำอะไรไม่ได้
หมอตาวันเป็นคนดูแลโครงการนี้
เขามีอิสระเต็มที่
แต่คุณไม่คิดว่าคุณจะสามารถ…
- ไม่อยากเชื่อเลย นี่เรือของเราเหรอ - พระเจ้า
เอเวรัลโด แค่นี้ก่อนนะครับ แล้วผมจะโทรไปใหม่
ขอบคุณที่สละเวลาครับ
ให้ตายสิ
- เขาอยู่ไหน - ตรงนั้น
มาแล้วเหรอ สุดที่รักของฉัน
คุณบ้ารึเปล่าเนี่ย
ทำไมล่ะ
เราปล่อยให้คุณอยู่คนเดียวหนึ่งวัน คุณก็เช่าเรือนี่เลยเหรอ เช่าเจ็ตสกีด้วย
ผมไม่ได้เช่า เพราะซื้อคุ้มกว่าน่ะ
ถามพวกเราสักคำไม่ได้เลยเหรอ
ไม่ได้คิดเรื่องค่าบำรุงรักษาและค่าน้ำมันเลยสินะ
น้ำมันเหรอ มันจะช่วยเราโปรโมตเตโต้ เฟรสโก้ได้นะ
ต้องหัดคิดนอกกรอบและเสี่ยงบ้าง
การกระโดดเป็นเรื่องง่ายสำหรับคุณ ก็คุณเป็นคนเดียวที่มีร่มชูชีพนี่
เครื่องประดับทองคำไหมครับ
คุณขายอะไรพวกเขาไม่ได้หรอก พวกเขาขี้เหนียว
คุณไปได้นะ
- ทุกคน คิดถึงจัง - ดูสิ
ฉันไม่อยากจะเชื่อเลยตอนที่เตโต้บอกฉัน
- คิดถึงจัง - สบายดีนะ
- เป็นไงบ้าง - ไง
- อรุณสวัสดิ์ - จ้ะ
ฉันดีใจที่ได้เจอคุณนะ แต่อยากฆ่าใครบางคน
เขาสมควรโดนฆ่าจริงๆ
ขอให้สนุกกับการทำงานนะ ฉันต้องเก็บของ วันนี้ฉันจะเดินทาง
นี่ เรือฉันออกห้าโมงนะ
ผมจะทำอะไรได้ ผมจะมาบอกลาคุณนะ
อีกครั้ง
ตอนนี้ฉันอยากจะแนะนำให้รู้จัก เตโต้ เฟรสโก้ลอยน้ำ
- เจ๋งสุดๆ - แล้วเจ็ตสกีนั่นล่ะ
- ชอบใช่ไหมล่ะ - ฉันเป็นคนส่วนน้อยของที่นี่ใช่ไหมเนี่ย
คุณก็ชอบเหมือนกันแหละ ไม่อยากขี่เหรอ
(ตลาดปลาและผลไม้ริมน้ำ)
อรุณสวัสดิ์ค่ะ ร่วมลงชื่อกับเราหน่อยได้ไหมคะ
(สหกรณ์เตโต้ เฟรสโก้)
เพื่อต่อสู้กับการทำเหมืองเถื่อนน่ะค่ะ
ร่วมลงชื่อกับเราหน่อยได้ไหมคะ
ทุกคน
- ฟังทางนี้ค่ะ - หวัดดีครับ
ล้อมวงเข้ามาเลยค่ะ
เราจะนำรูปแบบสหกรณ์ของเรา มาใช้ที่ปอร์โต เรมันโซ
พวกคุณสามารถปลูกที่บ้านคุณเองได้
เตโต้ เฟรสโก้จะช่วยเรื่องเทคโนโลยี การผลิต และการขาย
คุณจะปลูกมะเขือเทศชั้นเยี่ยมที่นี่กัน
มะเขือเทศที่ดีที่สุด
วิวัฒนาการที่แท้จริงของผลไม้อิตาลีแสนอร่อย
- คุณ - ครับ
- นี่ครับ - มะเขือเทศไม่ได้มาจากอิตาลีนะ
อะไรนะครับ
ที่นี่เคยมีมะเขือเทศก่อนที่พวกยุโรปจะเข้ามา
มะเขือเทศปรากฏครั้งแรกตอนที่มาคุไนมา
ล้มต้นวาซากะ และทำให้ผลไม้ของต้นนั้นกระจายไปทั่วโลก
เจ๋ง ลองชิมมะเขือเทศชั้นเยี่ยมสิ
- ผมว่าคุณต้องชอบแน่ - ไม่ละ ขอบคุณ
มะเขือเทศที่อร่อยที่สุดที่ฉันเคยกิน มาจากที่ดินของฉัน
มันเป็นสีทอง แล้วก็หวานด้วย
- สีทองเหรอ - ทุกคน มานี่หน่อย
เกิดเรื่องแล้ว
มันบอกว่าเราไม่ได้รับอนุญาตให้ทำงานที่นี่
ต้องได้รับอนุญาตด้วยเหรอ
- เอาไปให้หมด - เกิดอะไรขึ้นเนี่ย
นี่ทรัพย์สินของบริษัทผมนะ! ช่วยด้วย!
เดี๋ยวก่อน นี่ของผม
ปล่อยนะ ขอร้องล่ะ เอาแล้วไง!
เตโต้…
- คุณน่าจะขออนุญาตก่อนนะ - ผมไม่รู้ว่าต้องใช้ใบอนุญาตนี่
(ปูซาดา เรมันโซ ปาลาซ)
- ห้องน้ำรวม - ดีที่สุดที่หาได้แล้วละ
ก็ได้ ผมไม่เรื่องมากอยู่แล้ว
ฉันจะไม่อยู่ที่นี่! โมนีก! อิกอร์! ช่วยด้วย ขอร้องล่ะ
หัวใจจะวาย ตกใจมาก จะตายอยู่แล้ว
- มานี่มา - ตายแน่
ผมจะตายแล้ว โทรหาพอล่าที
รู้สึกไม่ดีเลย
ไม่สบาย
ฮัลโหล มือถือเตโต้ค่ะ
เอเวรัลโด โคอิมบราจากเอเวอร์นอร์ทเหรอคะ
ได้ค่ะ ฉันจะส่งมือถือให้เขา เขาจะรับสายค่ะ
รับสิ
- หวัดดีครับเอเวรัลโด ว่าไงครับ - ว่าไง เตโต้
ผมไม่สะดวกคุยตอนนี้ เกิดเรื่องขึ้นเยอะมาก
ฉันนึกออก
ทนายของฉันไปคุยกับสภาเมืองมา
เอเวอร์นอร์ทมีข้อตกลงพิเศษ
คุณเป็นคนแจ้งจับพวกเราเหรอ
เราเป็นบริษัทเล็กๆ เราจะไม่ขวางทางคุณหรอกครับ
มาตกลงกันดีกว่า
พ่อหนุ่ม ฉันมีข้อตกลงจะเสนอให้นาย
ถ้านายสนใจ ฉันอยากซื้อเตโต้ เฟรสโก้
- หมายความว่าไงครับ - ซื้ออะไร
อย่าคุยเรื่องนี้ทางโทรศัพท์เลย
พวกเขาเชิญฉันไปงานที่มาเนาส์เสาร์อาทิตย์นี้
นายกับพอล่าเป็นแขกของฉัน
ผมไม่ต้องการคำเชิญ และเราไม่คิดจะขายด้วยครับ
ลองไปคิดดูก่อนแล้วค่อยโทรหาฉันดีไหม
- ขายเหรอ - ขายเตโต้ เฟรสโก้เนี่ยนะ
เขาอยากเล่นงานเรา
เอเวรัลโดจากเอเวอร์นอร์ท อยากซื้อเตโต้ เฟรสโก้
- และคุณปฏิเสธโดยไม่บอกเราเนี่ยนะ - มันเป็นข้อเสนอที่ไร้สาระ
เราต้องฟังก่อนสิ
ให้ตายสิ พอล่า ฉันต้องไปแล้ว
- เตโต้! - กลับมาก่อน
- ตอนนี้ไม่ได้ ผมต้องไปเตรียมตัว - โอเค ก็ได้
พอล่า แจนเดอร์บอกว่ารอไม่ได้แล้ว
- โอเค - ใกล้ค่ำและฟ้าจะมืดแล้ว
- ไปกันเลย - ไปนะ
ไปกันเลย
เฮ้!
พอล่า!
พอล่า
เตโต้
- ไม่อยากเชื่อเลยว่าเธอจะไปแล้ว - นึกแล้วเชียว
การย้ายบริษัทมาที่นี่แบบด่วนๆ โดยไม่มีการวางแผนเลย แค่เพราะเธอใช่ไหม
ไม่ใช่เลยนะ ผมพยายามรักษาบริษัทไว้ และยังพยายามอยู่
ทำไมต้อง "รักษา" ด้วย
บริษัทไม่ได้กำไรเท่าไหร่ แต่ก็ไม่ได้ขาดทุนเสียหายนี่
แต่มันจะเสียหาย มากเลยละ
พ่อฉันบอกว่าทรานโคโซ่ จะไม่ซื้อมะเขือเทศของเราแล้ว
อะไรนะ
- แล้วคุณไม่บอกเราเนี่ยนะ - ไม่ ผมลงมือเลย
เราแค่ต้องการตลาดใหม่
- เครื่องประดับทองไหมครับ - ไม่ค่ะ ขอบคุณ
ไม่มีทางอื่นแล้ว
ไปงานของเขาและฟังข้อเสนอของเขาเถอะ
เราควรขายตอนนี้ก่อนที่มันจะไม่เหลือค่าอะไร
พวก จะถอนตัวตอนนี้ไม่ได้นะ
ผมจะไม่ยอมเสียเตโต้ เฟรสโก้หรือพอล่าไป
- ทำอะไรของเขา - ลูกพี่ นี่!
- มีแหวนไหม - มีครับ
เอาวงนี้ครับ
ขอบคุณครับ
- ทำอะไรน่ะ - จะขอพอล่าแต่งงาน
- ตอนนี้เหรอ - ใช่
จะบ้ารึไง กลับมานะ
- แล้วเอเวรัลโดล่ะ - เอาไว้ทีหลัง
เตโต้!
(เตโต้ เฟรซโก้)
พอล่า!
คุณโอเคไหม
- พอล่า - อะไรนะ
คุณโอเคไหม
- โอเค - แน่ใจนะ
พอล่า!
เอาจริงดิ
พอล่า!
ไม่นะ
บ้าเอ๊ย
ฉันเพิ่งคุยกับทรานโคโซ่และยืนยันแล้ว สัญญาของเราจบแล้ว
เตโต้พาเรามาที่นี่ และใช้เงินก้อนนี้ไปทั้งที่รู้ว่าเป็นแบบนี้
เขาเอาแต่ใจมาก เขาไม่เปลี่ยนหรอก
เขาปฏิเสธข้อเสนอของเอเวอร์นอร์ทได้ไงเนี่ย
เมื่อกี้พูดว่า "เอเวอร์นอร์ท" เหรอ พวกเขาส่งอะไรบางอย่างมาที่นี่นะ
เดี๋ยวนะ
นี่คือบัตรเชิญสำหรับเตโต้กับพอล่า สำหรับไปงานที่มาเนาส์
ช่างมันเถอะ สองคนนั้นกำลังหวานแหววกันอยู่ในป่า
ถ้าไม่ใช่เพราะท้องฉัน และเท้าฉันที่ใหญ่ขึ้นสองเท่า
ฉันจะไปตามล่าเขาในป่าเพื่อให้เขาไปงานนี้แน่
- ใจเย็นๆ อย่าเครียดสิ - ใจเย็นนะ
ฉันมีความคิดที่ดีกว่านั้น
หวัดดี ผมกำลังตามหาหมอ ที่ทำงานที่นี่ ชื่อพอล่า
ใช่เลย พอล่า
ผมไม่เข้าใจ
ตูยูกะ ปาวี เลิกยุ่งกับเขาได้แล้ว
เขาประสบอุบัติเหตุมา
คุณคือสาวมะเขือเทศสีทองใช่ไหม
- ฉันชื่อวูนิน - ยินดีที่ได้รู้จัก เตโต้ครับ
ผมกำลังตามหาหมอที่ดูแลผมอยู่ครับ ชื่อพอล่า
- รู้ไหมว่าเธออยู่ไหน - พอล่าเหรอ
ฉันนี่แหละที่ดูแลคุณ
ผมนึกว่าหมอพอล่ามาที่นี่ซะอีก
โครงการคาคิดันน่ะครับ
จะมีหมอมาที่นี่จริง แต่จะมาอาทิตย์หน้า
อาทิตย์หน้าเหรอ
ฉันพยายามดูแลคนป่วยของเราอยู่
ทุกอย่างแย่ลงเพราะปัญหาจากข้างนอก
มันแย่มากจนญาติๆ ฉันต้องทำงานที่เหมืองเถื่อน
คุณเลยทำคำร้องนั่นใช่ไหม
ถ้าเป็นแบบนี้ต่อไป สุดท้ายเราจะโดนขับไล่
ผมว่า… ผมว่าผมไม่ค่อยสบาย
ฉันรู้
ไม่ใช่แค่เพราะอุบัติเหตุหรอก
ฉันจะเดินไปส่งนะ
ที่นี่แหละ
ที่นี่มีวิญญาณป่าอาศัยอยู่
พวกเขาช่วยได้เสมอ
วิญญาณป่าเหรอ
ผมว่าผมอยากได้ยาแก้ปวดมากกว่า
จิบสักหน่อยสิ
อะไรเหรอ
เครื่องดื่มที่ทำให้เราแข็งแรงน่ะ
จิบเดียวพอ มันแรงมากนะ
เดินไปสิ
- เกิดอะไรขึ้น - เป็นไงบ้าง
ผมเห็นพอล่า ผมเห็นอะไร
พอคุณเชื่อมโยงกับป่า คุณจะเข้าใจตัวเองมากขึ้น
ไปกันเถอะ
อิกอร์ พูดกับฉันสิ ได้ยินข้อความแล้วโทรมานะ
ฉันต้องคุยกับนายจริงๆ
ให้ตายสิ
- สวัสดีครับ - เตโต้ ทรานโคโซ่
ฉันดีใจมากนะที่จะได้เจอนาย ที่โรงละครแอมะซอน
- ผมเหรอ - นายกับหมอพอล่า
ฉันได้รับอีเมลจากเตโต้ เฟรสโก้ ยืนยันแล้วว่านายจะไป
และฉันจองโรงแรมเดียวกับที่ฉันพัก ไว้ให้นายกับแฟนแล้ว
เราจะได้เจรจากันได้ดีขึ้น
วูนิน
- ขอโทษที่รบกวนนะ แต่ผมต้องการเรือ - แล้วหมอล่ะ
ไม่เป็นไร ผมรู้มาว่ามีคนทรยศสองคน ต้องไปตามล่าที่มาเนาส์
(อามิโก้ ดา ฟลอเรสต้า)
- ไง สวัสดีค่ะ - สวัสดีค่ะ
คุณอยู่ในรายชื่อไหมคะ
- เตโต้ ทรานโคโซ่กับพอล่า โซโตค่ะ - โอเคค่ะ
เตโต้ ทรานโคโซ่กับพอล่า โซโตค่ะ เชิญข้างในเลยค่ะ
- ขอให้สนุกกับงานนะคะ - ขอบคุณค่ะ
ที่รัก นายไปตรงโน้นได้นะ หลังโรงละครน่ะ
คนในครัวจะหาอะไรให้นายกิน
ขอพระเจ้าอวยพรครับ
- พี่ครับๆ หวัดดีครับ - ฉันไม่มีเงินหรอก พ่อหนุ่ม
ที่จริงผมจะให้เงินคุณต่างหาก เพื่อทำงานแทนคุณ
บอกมาเลยว่าเท่าไหร่ ผมจะโอนเข้าบัญชีให้เลย
เพี้ยนป่าววะเนี่ย
ไปให้พ้นเลยไป
ไม่เอาน่าพวก
หวัดดีครับ เป็นไงบ้าง ผมชื่อเตโต้ ยินดีที่ได้รู้จัก
- งานนี้จบไม่สวยแน่ - อิกอร์
การปลอมตัวเป็นเตโต้ไม่ใช่เรื่องยากหรอก คุณก็เคยทำ จำได้ไหม
มองไปรอบๆ สิ
แกล้งทำเป็นว่าคุณดีกว่าทุกคน
ผมคือเตโต้
ผมรวย
ผมเจ๋งสุดยอด
- ผมคือเตโต้ - แน่นอน นายคือเตโต้
นายเหมือนปู่นายเปี๊ยบเลย
เอเวรัลโดเหรอครับ
นี่ต้องเป็นหมอพอล่าคนดัง จากโครงการคาคิดันแน่ๆ
ใช่ค่ะ ฉันเอง ยินดีที่ได้รู้จักค่ะ
ขอบคุณสำหรับคำเชิญ และขอบคุณที่สนใจเตโต้ เฟรสโก้ค่ะ
ที่รัก ผมขอขโมยแฟนคุณไปสักแป๊บนึงได้ไหม
เราจะได้คุยธุรกิจกัน
ใช้โอกาสนี้สนุกให้เต็มที่เลยนะ
เตโต้ ไม่อยากเชื่อเลย
เตโต้ กลับมานี่นะ
เตโต้ ฉันรู้นะว่าเป็นคุณ
- เตโต้ - อะไรเล่า โมนีก
นี่มันอะไรกัน
คุณจะแอบขายบริษัทโดยไม่บอกผม
ก็คุณหนีไป และเราจะพลาดโอกาสนี้ไม่ได้
ผมจะบอกคุณเอเวรัลโดว่าคุณโกหกเขา
แล้วเขาจะไม่ซื้อมะเขือเทศคุณ ผมละอยากเห็นจริงๆ
เดี๋ยวๆ มีเรื่องอะไรกันรึเปล่าคะ
เขารบกวนคุณรึเปล่า
เปล่าค่ะ เขาแค่อธิบายว่าในบลัดแมรี่มีอะไรบ้าง
มะเขือเทศครับ
ขอบคุณนะ ฉันเบื่อมะเขือเทศแล้ว
ขอตัวนะครับ
ขอโทษนะคะ ฉันนึกว่ามีปัญหากัน
ไม่เป็นไรค่ะ
โลกนี้มีคนบ้าอยู่เต็มไปหมด
จริงค่ะ
สิ่งที่ฉันทำเพื่อทรานโคโซ่ ทำให้ปู่นายเชื่อใจฉัน
เมื่อก่อนฉันเป็นเด็กที่แทบจะไม่มีเงิน
แต่ปู่นายบอกว่าฉันเป็นเหมือนคนในครอบครัว
- นึกออกครับ - เขาเป็นคนวางแผน และฉันเป็นคนลงมือทำ
เวลาที่เขาอยากเล่นงานศัตรูน่ะ นึกออกไหม
อย่างเช่นการปลอมเอกสาร เปลี่ยนรั้วบ้าน
เรื่องพื้นฐานที่ใครๆ ก็ทำกันน่ะ ฉันจะเป็นคนทำ
เราทำข้อตกลงกัน
นี่จะเป็นพื้นที่ของฉัน
ฉันไม่อยากมีคู่แข่งเลย กับทรานโคโซ่ยิ่งไม่อยากแข่ง
- ขอโทษนะครับ ผมไม่รู้เรื่องนั้นเลย - ไม่แปลกหรอกที่นายไม่รู้
เขาไม่บอกเรื่องนี้กับนายหรือพ่อนายหรอก
ที่จริง ตอนที่เขาส่งฉันมาที่นี่
มันเป็นวิธีที่เขาซ่อนฉันต่างหาก
แต่ผมไม่ได้ทำงานให้ทรานโคโซ่นะครับ
ผมกับหุ้นส่วนเปิดบริษัทกันเอง เตโต้ เฟรสโก้น่ะครับ
เป็นสหกรณ์ แตกต่างกันโดยสิ้นเชิง
ไม่เป็นไร มาคุยเรื่องเตโต้ เฟรสโก้กันดีกว่า
นี่ๆ
เพื่อน นายบริการได้แย่มากนะ
ผู้จัดงานเลี้ยงต้องการประหยัดเงิน ไปคุยกับเขาสิ
ไปเลย ไป
- เพราะงั้นแหละ - น่าจะใช่
- คุณเคยมาโรงละครนี้ไหม - ไม่ค่ะ ไม่เคย
ไม่เคยเลยเหรอ
- ที่นี่สวยดีนะ - ใช่
- ทางนั้นเหรอ - ทางนี้
พอล่า
เขาไม่อยากให้เธอเข้ามา เขาบอกว่าเธออยู่ในงานแล้ว
เราเข้ามาจนได้
ผมคงไม่มีปัญหาเรื่องนั้น ว่าไหม
มานี่
- ผมไม่ค่อยรู้จักคนชื่อตาวันนะ คุณล่ะ - มานี่
- ตาวันเหรอ มันไม่เหมือนกัน - เดี๋ยวฉันมานะ
- เตโต้ เกิดอะไรขึ้น - คุณควรจะอยู่ในป่าไม่ใช่เหรอ
คุณใส่ชุดอะไรเนี่ย
ตามผมมา
- ตามมา - คุณมาทำอะไรที่นี่
ผมนึกว่าคุณทำงานอยู่ แต่คุณมาที่นี่กับหมอตาวันเนี่ยนะ
ฉันมาเรื่องงาน นี่งานของสปอนเซอร์ฉัน
แล้วคุณล่ะ
(เพื่อนป่า)
- ให้เธอแก้วนึง - ได้ค่ะ
ขอบคุณค่ะ
งานเลี้ยงสนุกไหมคะ
ฉันไม่เข้าใจแค่เรื่องเดียว
งานเลี้ยงนี้สนับสนุนโดยมะเขือเทศเอเวอร์นอร์ท
แล้วคนที่ได้รับรางวัลคือเจ้าของบริษัทเหรอคะ
- ฉันไม่รู้จะพูดยังไงดี - เขารวยจนเสียสติไปแล้วเหรอ
- ที่จริง… - ลูกพ่อ
- พ่อคะ - หมอพอล่า
รู้จักกับโซลันจ์แล้วสินะ
- ลูกสาวเหรอ - หมอพอล่าจากโครงการคาคิดัน
นี่ลูกชายของเตโอโดโร่ ทรานโคโซ่ เตโต้
- ผู้ก่อตั้งสหกรณ์ - ใช่เลยครับ
ก่อตั้งกับหุ้นส่วนของเขา อิกอร์และโมนีก
- ซึ่งไม่ได้มาด้วย - ใช่
ยินดีที่ได้รู้จักค่ะ โซลันจ์ค่ะ
ยินดีที่ได้รู้จัก
โซลันจ์ทำงานกับฉันที่เอเวอร์นอร์ท
ฉันคิดว่าจะให้เธอ ดูแลเตโต้ เฟรสโก้ที่รีโอเดจาเนโรต่อ
เรายังต้องคุยกันเรื่องนั้นกันอีกนะคะพ่อ
เราจะมีเวลาคุยกันเยอะเลยละ ใช่ไหม เตโต้
- เราพักโรงแรมเดียวกัน - เหรอ
เขาไม่ได้บอกคุณเหรอ เราคุยเรื่องนี้กันทางโทรศัพท์
- อ๋อ ใช่! - ผมบอกเธอแล้วครับ
ผมพูดถึงห้องนอนไง
- ใช่ - โทษที
ผมต้องไปแล้ว ได้เวลากล่าวสุนทรพจน์แล้ว
พ่อไปก่อนนะ ลูกรัก
ฉันต้องขอตัวด้วยเหมือนกัน ฉันมีเรื่องต้องจัดการน่ะ
ฉันต้องการแค่นั้นแหละ เจ้าหญิงมะเขือเทศอีกคน
- เกิดอะไรขึ้น - ฉันคิดว่าฉันพูดมากไปน่ะสิ
นางอาจทำทุกอย่างพังได้
- ไม่นางก็เตโต้ - เตโต้เหรอ
ไม่อยากเชื่อเลยว่าคุณจะมาที่นี่เพื่อแอบดูฉัน
ผมมาแอบดูหุ้นส่วนผมต่างหาก
และช่วยห้ามสปอนเซอร์คุณ อย่าให้ซื้อบริษัทผม
- ซึ่งเป็นสิ่งที่ดีที่สุดที่ผมเคยทำด้วย - พอได้แล้ว
ไม่เข้าใจเหรอว่ามันไร้สาระแค่ไหน ที่คุณโผล่มาที่นี่ในชุดแบบนี้ที่งานของฉัน
ก็ผมไม่รู้ว่าคุณจะมาที่นี่
ผมตามเรือคุณไป ในชุมชน
- ฉันรอคุณนะ แต่คุณไม่โผล่มา - ฟังนะ
ผมไม่รู้ว่าเป็นโชคชะตา หรือว่าวิญญาณป่าที่พาคุณกลับมา
- อะไร - สิ่งสำคัญคือตอนนี้คุณอยู่ที่นี่กับผม
นี่มันอะไรกัน เตโต้
เมาเหรอ หัวกระแทกมารึเปล่า
ผมหัวกระแทกจริงและดื่มไปนิดหน่อย แต่ผมไม่ได้บ้า
ผมรู้ดีว่าผมต้องการอะไร นั่นก็คือการอยู่กับคุณตลอดไป
- ผมเสี่ยงทุกอย่างเพื่อคุณ - หยุดเถอะ ลุกขึ้น
เลิกพูดว่าคุณเสี่ยง หรือเสียสละอะไรเพื่อฉันได้แล้ว
คุณทำเพื่อตัวเอง คุณทำทุกอย่างเพื่อตัวเอง
ให้ตายสิ คุณเอาแต่ใจและเห็นแก่ตัว ไม่เห็นเหรอว่าฉันก็มีชีวิตของตัวเองเหมือนกัน
คิดว่าฉันอยากแต่งงานตอนนี้เหรอ
ฉันแต่งไม่ได้ เตโต้
ฉันอยู่กับคนที่ไม่เคารพเรื่องสำคัญของฉันไม่ได้
ผมคิดว่าผมก็สำคัญสำหรับคุณเหมือนกัน
เห็นไหม
ฉันแต่งไม่ได้
พอกันที มันจบแล้ว
พอล่า
- พอล่า - ได้เวลาแล้ว
- ได้เวลาอะไร - ได้เวลาแล้ว ไปกัน
ขอเสียงปรบมือด้วยค่ะ
สุดยอด
นกมาคอว์สีฟ้าตัวนั้น ไม่รู้ว่ากำลังทำอะไรอยู่ตรงนั้น
แหงละ ก็นั่นมันเตโต้
- ฉันไปดีกว่า ไม่งั้นเขาทำทุกอย่างพังแน่ - เอเวรัลโด
สุดยอดเลยทุกคน ผมรักที่นี่มาก
นี่ มานี่นะ เราต้องคุยกัน
โซลันจ์
อย่าบอกใครนะ
ขอแก้วนึง ต้องการมาก
พอล่า คุณอยู่ไหน
ถ้าได้ฟังข้อความนี้แล้วโทรกลับด้วยนะ
เกิดอะไรขึ้น เตโต้ อยากทำเสียเรื่องรึไง
นายอยากทำลายสิ่งที่เราสร้างมา แต่ฉันกลายเป็นคนทำพังเหรอ
มันจบแล้ว เตโต้
คุณอยากให้เราทิ้งโอกาสเดียวที่จะได้สิ่งตอบแทน จากความพยายามของเราเหรอ
นั่นแหละประเด็น ยังมีอีกวิธีนึง
ฉันจะรักษาเตโต้ เฟรสโก้ไว้ได้ ฉันมีไอเดียดีๆ
ผมไม่สน ผมทำเป็นเล่นกับชีวิตผมไม่ได้อีกแล้ว
ผมกำลังจะเป็นพ่อคน
- ผมต้องคิดถึงลูกผม - เยี่ยมไปเลย
ทรานโคโซ่น้อยกำลังจะลืมตาดูโลก
คุณท้องเหรอ พอล่า ยินดีด้วยนะ
ใช่ค่ะ
- ขอโทษนะ แต่ดื่มแบบนั้นมันไม่โอเคนะ - ไม่เอาน่าพ่อ เธอเป็นหมอนะ
ไม่ค่ะ เขาพูดถูก
ฉันงงๆ น่ะ ฉันเอามาให้เตโต้
ขอบคุณ
- นี่ - นายเป็นใครน่ะ พ่อหนุ่ม
- ผมเหรอ - นั่นอิกอร์
อิกอร์ครับ หุ้นส่วนของเราอีกคน
นายมาเต้นเหรอ
เปล่าครับ ผมมาที่นี่เพราะได้ยินว่า พวกเขากำลังเจรจาขายเตโต้ เฟรสโก้
- ใช่ไหม - เดี๋ยวนะ
ฉันรู้ว่านายเป็นใคร
ไม่อยากจะเชื่อเลย
นายเป็นลูกชายของอันโตนิโอ้กับ… เธอชื่ออะไรนะ
- โฮเซ่ - โฮเซ่!
- แม่บ้านที่ไร่ทรานโคโซ่ - ใช่ครับ
-แล้วตอนนี้มาหุ้นกันเหรอ - ใช่ครับ
เขาปฏิบัติกับผมเหมือนผมเป็นน้องชายมาตลอด
เราสร้างบริษัทนี้มาด้วยกัน และไม่อยากเชื่อเลย
ว่าคุณจะยอมแพ้แบบนี้
อิกอร์ นายต้องคิดถึงตัวเองหน่อยนะ
เพราะฉันจะมีพ่อคอยช่วยฉันเสมอ ในขณะที่นาย…
ไม่ต้องห่วง ผมรู้ว่าจะรักษาเตโต้ เฟรสโก้ไว้ได้ยังไง
- แม่เจ้า - ผมพูดจริงๆ
ผมอยากทำสหกรณ์เตโต้ เฟรสโก้
ร่วมกับชุมชนพื้นเมืองฮิปานา
ไร่นาสวนผสมแบบยั่งยืน
พวกเขาจะมีอิสระในการปลูกทุกอย่าง ที่อยากปลูกบนที่ดินของพวกเขา
- เป็นความคิดที่ไม่เลวนะ - นี่ พ่อหนุ่ม
นายได้รับอนุญาตจากพวกเขาเหรอ
- ยังครับ - ฉันไม่อยากพูดให้เสียกำลังใจหรอกนะ
แต่ฉันไม่แน่ใจว่านายจะได้รับอนุญาต
นี่เป็นโอกาสของเราที่จะรักษาเตโต้ เฟรสโก้ไว้
เขาไม่มีทางยื่นข้อเสนอที่ดีกว่านี้แน่นอน
ฉันเสนอเงินให้ตั้งเก้าล้านนะ
แบ่งกันหุ้นละสามล้าน
เป็นอะไรรึเปล่า
- เขาสำลัก - เขาสำลักมะเขือเทศ
ดูหน้าเขาสิ
หน้าเขียวแล้ว ที่นี่มีหมอไหม
ก็คุณไง ใช่ไหมหมอ
นี่ปากกา
เอามีดไปเจาะคอเขาเลย
- นี่ - มีดเหรอ
ต้องเจาะหลอดลม และให้เขาหายใจผ่านปากกาไง
- ใช่เลย - ใช่ไหม
- ให้ฉันทำเหรอ - ถ้าไม่ทำ เขาตายแน่
- มีดเหรอ - หนึ่ง สอง…
ขอโทษนะครับ
หมอตาวันมาแล้ว
คุณต้องเจาะคอเขา เขาไม่หายใจแล้ว
แบบนั้นไม่ได้ผลหรอก
- พระเจ้าช่วย - เป็นอะไรไหม
- คุณโอเคไหม - ไม่ต้องใช้แล้วค่ะ ขอบคุณนะคะ
ยินดีครับ
ตาวัน
พอล่าล่ะ
- รู้ไหมว่าเธออยู่ไหน - เธอกลับไปแล้ว
เธอไม่ค่อยสบายน่ะ
ผมไม่อยากยุ่งหรอกนะ แต่อย่าเพิ่งรบกวนเธอเลย
ปล่อยให้เธออยู่คนเดียวเถอะ
เอาละ ผมต้องไปแล้ว
เขาอยู่นั่น
เตโต้
นี่
- คุณโอเคไหม - ใครสนล่ะว่าผมโอเคไหม
- ผมเอาแต่ใจและเห็นแก่ตัวใช่ไหมล่ะ - อยากให้ตอบจริงอะ
ไม่ต้อง
สิ่งเดียวที่ผมต้องการคือข้อตกลง สัญญา
- เราจะเสี่ยงเหมือนเด็กๆ ไม่ได้แล้ว - ใจเย็นน่า
ให้ฉันร่วมมือกับชุมชนฮิปานานะ
ขอเวลาอาทิตย์เดียว
บริษัทนี้มีค่ามากกว่าเงินที่เขาเสนอนะ
ฉันรู้ว่าฉันมีข้อบกพร่องเป็นพันข้อ ฉันรู้ว่าพวกนายมีเหตุผลเป็นล้านข้อ
ที่จะสงสัยในตัวฉัน แต่ฉันต้องการแค่อาทิตย์เดียว แค่นั้นเลย
ถ้าอยากขายบริษัทจริงๆ เราจะขายกัน
- ผมไม่ค่อยแน่ใจหรอก - ขอร้องล่ะ อาทิตย์เดียวเอง
ขอแค่อาทิตย์เดียว ขอร้องล่ะ นะๆ
- อาทิตย์เดียวก็นานพอที่จะร่างสัญญาได้ - สุดยอด!
- อาทิตย์เดียวนะ - อาทิตย์เดียว
เชื่อฉันนะ มันต้องดีแน่
(อูเอียรา แอมะซอนรีสอร์ต)
คิดว่าตรงนั้นแหละครับ
ขอบคุณครับ
วูนิน
ผมอยากคุยกับคุณ ผมมีเรื่องให้คุณช่วย
- อรุณสวัสดิ์ค่ะ - โซลันจ์
- ฉันเอาชุดว่ายน้ำมาให้คุณค่ะ - ขอบคุณค่ะ
ขอบคุณ
อีกเรื่องหนึ่ง
พ่อฉันถามว่าให้ฉันไปรีโอกับคุณได้ไหม ไปดูเตโต้ เฟรสโก้น่ะ
ได้สิคะ เชิญเลย ด้วยความยินดีเลยค่ะ
- โอเคค่ะ แล้วเจอกันนะคะ - เจอกันค่ะ
เสียใจด้วยนะ แต่ฉันช่วยคุณไม่ได้ ฉันบอกคุณไปแล้วนะ
ฉันมีเรื่องต้องจัดการที่นี่เยอะมาก
ผมรู้ แต่ลองคิดดูหน่อยเถอะ
ถ้ามันสำเร็จ ก็จะไม่มีใครต้องทำงานในเหมืองนะ
- หมายความว่าไง - ผมหมายถึงเงิน
ที่คุณจะได้จากการปลูกมะเขือเทศไง
ถ้ามีเงินจากมะเขือเทศ ชาวบ้านก็จะไม่ต้อง เอาตัวเองไปเสี่ยงในเหมืองเถื่อน
นั่นจะเป็นวิธีที่ดีในการทำให้ชุมชนเข้มแข็งขึ้น
- ใช่ - แล้วเราก็จะอยู่ที่นี่ได้
งั้นตกลงไหมล่ะ
ใจเย็นสิ พ่อหนุ่ม คิดว่ามันง่ายขนาดนั้นเหรอ
ถึงฉันจะอยากช่วยคุณ แต่เรามีผู้นำหลายคน
ทุกอย่างที่นี่ต้องตัดสินใจร่วมกัน
ชาวบ้านคงไม่เชื่อใจคุณง่ายๆ หรอก เพราะคุณ…
เอาแต่ใจและเห็นแก่ตัว ผมรู้
ฉันจะพูดว่า "ผิวขาว" ต่างหาก แต่เรื่องนั้นก็ด้วย
หมอที่คุณตามหาน่ะ
ได้ยินว่าเธออยู่ในชุมชนเพื่อนบ้านนะ
ขอบคุณนะ แต่ตอนนี้ ผมให้ความสำคัญกับงานของผมมากกว่า
เดี๋ยวฉันมานะ โอเคไหม
คุณสังเกตไหมว่าอาการของพวกเขา เหมือนที่ปอร์โต เรมันโซเลย
มานี่ค่ะ
พอล่า
แม่ของตาปูยะให้ปลาตัวนี้มา
มันเป็นสิ่งสุดท้ายที่เด็กกิน
มีแต่คนเป็นแม่ที่จะนึกถึงเรื่องแบบนี้
เราเอาปลาไปตรวจสอบ พร้อมกับเด็กที่ปอร์โต เรมันโซได้
เราเก็บตัวอย่างเลือดไปได้ แต่…
- แม่เด็กไม่อยากให้เราพาเด็กไป - แล้วจะทิ้งเด็กไว้ที่นี่เหรอ
- ไม่มีทาง - ปาเจ มันดูจะดูแลเธอเอง
ตาวัน เด็กไม่โอเคเลยนะ เธอต้องไปโรงพยาบาล
มานี่สิ
- รู้ไหมว่านี่อะไร - ไม่รู้
มันคือเปลือกชินโชนา
ใช้รักษามาลาเรีย
คนพื้นเมืองค้นพบมัน
นี่เปลือกต้นหลิว ซึ่งเป็นแอสไพริน
จาโบรันดีเป็นยาหยอดตา
บริวบรังโก้เป็นยาแก้อักเสบดังนั้น
เชื่อใจยาของป่าได้
ที่นี่มีคนกำลังหาทางรักษามะเร็งอยู่
แต่ฉันเป็นห่วงตาปูยะ
ปาเจ มันดูดูแลพวกเขามาตั้งแต่ก่อนเราเกิดอีก
ฉันจะช่วยทุกอย่างที่ทำได้
ทุกอย่างจะผ่านไปด้วยดี
นี่ เตโต้
ฉันดีใจนะที่โซลันจ์จะไปรีโอเดจาเนโรกับนาย
เหตุผลข้อนึง ที่ฉันอยากให้เธอดูแลเตโต้ เฟรสโก้ต่อ
ก็เพื่อให้ครอบครัวเรากลับมาใกล้ชิดกันอีกครั้ง
มันจะดีสำหรับโซลันจ์ด้วย เธอจะได้มีเพื่อนใหม่
- ใช่ไหมลูกรัก - แล้วเพื่อนเก่าหนูไม่ดีตรงไหนคะ
พ่อไม่ได้มีปัญหากับพวกเขานะ
แต่ลูกเอาไปเทียบกับ คนรวยอย่างเตโต้กับพอล่าไม่ได้หรอก
พูดเรื่องอะไรของพ่อคะเนี่ย
- ก่อนจะพูด ดูตัวเองก่อนไหม - พ่อตั้งเป้าไว้สูงเสมอ
นั่นคือเหตุผลที่เรามาที่นี่กัน
เตโต้ ช่วยตามฉันมาหน่อยได้ไหม
เราต้องคุยกันจริงจัง
ได้ครับ
พ่อฉันเกลียดเพื่อนฉัน
คิดดูสิว่าถ้าเขารู้ ว่าฉันอยู่ในกลุ่มนักเต้นยอดนิยมจะเป็นยังไง
นึกออกเลย
ขอบคุณที่ไม่พูดอะไรนะ
ไม่ต้องห่วง
ฉันว่าน่าเสียดายนะ ที่คุณปิดบังสิ่งที่ดีงามไว้
คุณควรภูมิใจนะ
- เราต่างก็มีความลับกันทั้งคู่ - ความลับอะไร
ฉันแค่อยากให้คุณรู้ว่าคุณไว้ใจฉันได้
ถ้าฉันบอกว่าฉันไม่ใช่หมอพอล่าล่ะ
ฉันรู้ คุณคือโมนีก
เมื่อคืนฉันหาข้อมูลดู คุณเป็นหนึ่งในผู้ก่อตั้งเตโต้ เฟรสโก้
ฉันแค่เสียใจที่คุณปิดบัง สิ่งที่ทำให้คุณภูมิใจมากเอาไว้
ฉันว่าฉันจะบอกความจริงเขา
ไม่ได้นะ จะบ้าเหรอ
คุณไม่รู้จักพ่อฉัน
ถ้าคุณอยากปิดการขายจริงๆ คุณทำเนียนๆ ไปจนจบเลยดีกว่า
ฉันจะบอกเรื่องที่นายควรรู้ เกี่ยวกับหุ้นส่วนนายให้นะ
เขาไม่ใช่คนที่นายคิด
ผมเหรอ ใครนะ
ฉันกำลังจะบอกความลับของปู่นาย
พ่อของพ่อนายน่ะ
เขามีลูกชายนอกสมรสคนนึง
ฉันไม่รู้ว่าทำไมถึงไม่มีใครสงสัยเลย
แน่นอนว่าเด็กคนนั้นคือทรานโคโซ่
ผมไม่เข้าใจ
เจ้าหนุ่มอิกอร์ที่นายพูดอยู่ตลอด ว่าเป็นหุ้นส่วนนายน่ะ
เขาเป็นลูกชายของปู่นาย
ฉันส่งเขาไปให้แม่บ้านที่ไร่ช่วยเลี้ยงเขาเอง
- แต่… - นายควรระวังให้ดีนะ เตโต้
ฉันรู้จักคนพวกนี้ดี
เขาจะอยากได้สมบัติของทรานโคโซ่ อย่างน้อยครึ่งนึง
ผมไม่รู้จะพูดยังไงดี
แค่ขอบคุณฉันก็พอ
เพื่อให้คนของเราไว้ใจคุณ คุณต้องมีส่วนร่วมเหมือนคนอื่นๆ
- เข้าใจนะ - ครับ
มาเรีย ดา เตร์ฮาเป็นหนึ่งในผู้นำ
ที่ตัดสินว่าใครจะเป็นที่ยอมรับ หรือไม่ยอมรับในชุมชน
เธอเป็นคนสอนงานพื้นฐานของที่นี่ให้เรา
- ทำไร่ ตกปลา งานฝีมือ - ผมเกิดและโตในไร่ครับ
รับรองว่าหายห่วง
ผมจะทำได้ดีแน่นอน
เชิญเลย
โอ้
คุณควรเข้านอนได้แล้วนะ เพราะพรุ่งนี้เราจะตื่นตอนตีสี่
ทำไมต้องตีสี่ด้วย
เราเลิกงานตอนสิบโมงเช้าเพราะมันร้อนเกินไป
ตีสี่เนี่ยนะ ไม่ไหวอะ
ผมอยากนอนต่ออีกหน่อย
ผมไม่มีปัญหากับแดด ที่จริงชอบเลยด้วย โอเคนะ
ไม่อยากจะเชื่อเลย
เตโต้ เฟรสโก้เริ่มจาก การที่พวกเธอขายรถคันนึง
และตอนนี้มันมีมูลค่าเก้าล้าน
แน่นอนว่าพวกเขาอาจปัดให้เป็นก้อนกลมๆ
นี่
เป็นอะไรรึเปล่า - ปวดหัวน่ะ
เธอหลอกฉันไม่ได้หรอก พูดออกมา
- ผมไม่อยากทำให้คุณเครียด - แต่เธอทำแล้ว โอเคไหม
อยากให้ฉันคลอดลูกตอนนี้เลยรึไง
- พูดออกมา - ใจเย็นๆ
ฉันโตมาในชุมชนแบบนี้
และฉันภูมิใจมาก ที่ได้เปลี่ยนความเป็นจริงของพวกเขา
อย่างน้อยก็นิดหน่อย
สุดยอดเลย ฉันจะไม่มีวันรู้เลย ว่าความสำเร็จของคุณเป็นยังไง
ฉันไม่อยากออกจากมาเนาส์ หรือกลุ่มเต้นของฉันเลย
แต่ตอนนี้ฉันมองเห็นสิ่งดีๆ เกี่ยวกับการไปรีโอแล้ว
คุณตื่นเต้นกับโปรเจกต์นี้ไหม
ฉันไม่ได้พูดถึงเรื่องโปรเจกต์อย่างเดียว
ไม่ได้ตั้งใจเนอะ
ไม่ได้ตั้งใจเลยเนอะ
อิกอร์ นี่เรื่องใหญ่นะเนี่ย
เราจะรู้ได้ยังไงว่านี่เป็นเรื่องจริงไหม
ผมได้ยินตลอดว่าผมถูกทิ้งไว้ ที่ประตูรั้วของไร่ทรานโคโซ่
นั่นคือสิ่งที่เอเวรัลโดบอกพ่อแม่ผม
ตอนนี้เราต้องการ เงินของเตโต้ เฟรสโก้จริงๆ แล้วละ
เพราะนั่นจะเป็นการต่อสู้ครั้งใหญ่
ต่อสู้เหรอ หมายความว่าไง
เพื่อพิสูจน์ว่าเธอเป็นทายาท เราก็ต้องจ้างทนายเก่งๆ น่ะสิ
จะไม่มีการต่อสู้อะไรทั้งนั้น ผมไม่อยากได้เงิน ผมไม่ใช่คนแบบนั้น
นี่บ้าไปแล้วรึไง แบบนั้นยังไง
แบบที่สละสิทธิ์ของตัวเองน่ะเหรอ สิทธิ์ของลูกชายเธออะนะ
ฟังนะ อิกอร์ ฉันยอมรับว่ารักเธอ และเคารพเธอที่เธอจน
ไม่ใช่ที่เธอโง่
สวัสดีครับ
มันได้ผล ที่นี่มีเสน่ห์มาก
พืชผลที่คุณไม่ได้เก็บเกี่ยววันนี้ จะเป็นอาหารของชาวบ้านในวันพรุ่งนี้นะ
ชดเชยด้วยมะเขือเทศได้ไหม
ผมจริงจังนะ คุณยังไม่ได้ลองชิมเลย
ลองดูสิ
เป็นไง
ดีนะ อร่อยมาก
- อร่อยกว่ามาคุนาอิมาใช่ไหม - มาคุไนมา
ของคุณเทียบไม่ติดเลย
- ผมอยากชิมมะเขือเทศสีทองบ้างจัง - คุณพลาดโอกาสแล้วละ
ฉันเคยกินมะเขือเทศสีทองตอนเด็กๆ
ตอนเราอยู่ที่ชายแดนของประเทศ
นึกว่าคุณเป็นคนที่นี่ซะอีก
ที่ที่เราเคยอยู่มันดีมาก
แต่พวกเขายึดที่ดินของเราไป แล้วพวกเขาก็อยากยึดที่นี่อีก
เห็นไหม เราถึงต้องช่วยกันไง
คุณช่วยใครไม่ได้หรอกจนกว่าคุณจะรู้จัก…
- แปลว่าอะไร - การอยู่ร่วมกัน
ผมพยายามอยู่
ฉันเห็นคุณเอาแต่พยายาม ทำทุกอย่างด้วยวิธีของคุณ
คุณต้องเรียนรู้ที่จะดูและฟังคนอื่น
แบบเดียวกับที่คุณอยากให้คนอื่นดูและฟังคุณ
ไปกันเถอะ เตโต้ ตีสี่แล้ว
เอ้านี่
นี่
โทษนะ ตูยูกะใช่ไหม
ไม่ใช่ ผมชื่อปาวี เขาชื่อตูยูกะ
- หวัดดี - หวัดดี
นายช่วยชีวิตฉันไว้ ฉันยังไม่ได้ขอบคุณเลย
- ไม่เป็นไร - ขอบคุณนะ
เย่!
เมื่อกี้เห็นไหม
คาคูรีเป็นกับดักประเภทหนึ่ง ดูสิ
ปลาจะได้กลิ่นเปลือกมันสำปะหลัง แล้วเข้าไปในรูนี้
แล้วมันจะออกจากคาคูรีไม่ได้
คาคูรีใช่ไหม เจ๋งดี
เราจะวางคาคูรีตั้งแต่ตรงนี้ไปถึงหมู่บ้านอานู
โห
ไปกันเถอะ
ไข้ลดแล้ว
จริงด้วย
ดีใจด้วยนะ สาวน้อย
- ไง - ดีใจจังที่คุณมา
ต้องขอโทษด้วยนะคะ ตาวัน
- ไม่เป็นไร - ไม่ได้หรอก
ฉันมันดื้อ ถ้าเราพาเด็กคนนี้ไป
แล้วเกิดอะไรขึ้นกับเธอ ฉันคงไม่ยกโทษให้ตัวเองเลย
- ไม่เอาน่า พอล่า - จริงๆ นะ
บางครั้งฉันก็ทำตัวเหมือนเป็นเจ้าของความจริง
ฉันไม่อยากเป็นคนเห็นแก่ตัว เอาแต่ใจน่ะ
- อะไรนะ หมายความว่ายังไง - ไม่อยากเลย
ดูสิว่าคุณทำอะไรอยู่
คุณยอมให้ตัวเองตั้งคำถามกับความเชื่อของคุณ
ต้องใช้ความกล้านะ
คุณพูดแบบนั้น ฉันจะได้ไม่รู้สึกแย่น่ะสิ
ขอโทษนะ ฉันไม่น่าพูดอะไรเลย
ไม่อยากจะเชื่อเลย
หมอพอล่ากำลังขอโทษที่ขอโทษเหรอเนี่ย
- ใช่ไหม - ฉันนี่มันแย่ชะมัด
เอาจริงนะ
รู้อะไรไหม ดื้อนิดดื้อหน่อยก็ไม่เสียหายอะไรนี่
ผมเรียกมันว่าความตั้งใจจริง ความมุ่งมั่น
มันไม่ใช่สิ่งที่แย่เลยนะ
ผมคิดว่ามันงดงาม แข็งแกร่ง
น่าทึ่ง
ไปกันเถอะ เตโต้
ไปสิ
แล้วผลการทดสอบเป็นยังไงบ้าง
ดูเหมือนจะเป็นภาวะเป็นพิษ ที่เกิดจากสารปรอท
- ปริมาณสูง - คุณรู้ว่านี่หมายถึงอะไร
- สารปรอทเหรอ เหมืองเถื่อนไง - เหมือง
ชาวบ้านถึงไม่ยอมพูดอะไรสักคำ
เราต้องทำอะไรสักอย่าง
เอาผลตรวจไปที่กรมอนามัย ยื่นเรื่องร้องเรียน
ใช่เลย แต่ผมไม่รู้ว่ามันจะช่วยได้รึเปล่านะ
คำร้องพวกนั้นไม่มีความหมายอะไรกับที่นี่เลย
เราทำการทดสอบที่ชุมชนอานูแล้ว
เราคิดว่าการทดสอบที่ฮิปานาก็สำคัญเหมือนกัน
ได้เลย จะมีงานเลี้ยง ขอเชิญพวกคุณนะคะ
วันนี้เหรอ เรามาถูกเวลานะเนี่ย
จริง
ว่าไง เตโต้
เดี๋ยวฉันไปนะ
แป๊บเดียว
สบายดีไหม
เราคุยกันว่าไง
ผมไม่ได้มาที่นี่เพราะคุณนะ
- ผมพยายามเป็นพันธมิตรกับที่นี่อยู่ - จริงเหรอ
จริงสิ ถ้าสิ่งที่ผมทำที่นี่ไม่ได้สลักสำคัญอะไร
ผมจะไปและไม่ยุ่งกับคุณสองคนเลย
ยังไงก็ใจเย็นเถอะ ผมจะไม่รบกวนคุณกับหมอตาวันหรอก
- ไปกันไหม - ไปสิ
เธอบอกว่าพวกเขากำลังต้อนรับ สมาชิกใหม่คนนึงในชุมชน
คนนอกที่พิสูจน์แล้วว่ามีค่าต่อส่วนรวม
วูนิน
คนนอกที่ว่าคือเตโต้เหรอ
- คุณแปลถูกรึเปล่าเนี่ย - คุณสงสัยเหรอ
เตโต้นั่นแหละ
- นี่อะไร - สัญญาณแห่งความเชื่อใจ
ดวงตาเป็นส่วนเดียวของร่างกายที่ไม่โกหก
ยินดีต้อนรับสู่ชุมชน
ขอบคุณนะ เพื่อนๆ
- ขอบคุณ - ขอบคุณ
หวัดดี ทุกอย่างโอเคไหม
ดีเลย
เมื่อกี้คุณเต้นไม่ถูก นั่นไม่ใช่เพลงเซร์ตาเนโจ
ตอนนี้เป็นเพลงฟอร์โรแล้ว ผมเต้นฟอร์โรได้
เราทำงานหนักมาก แต่คุณเป็นคนที่พวกเขาจัดงานเลี้ยงให้ซะงั้น
- ผมจะทำอะไรได้ล่ะ - คุณไม่มีวันเปลี่ยนได้หรอก
ผมเปลี่ยนจริงๆ
ผมกำลังพยายามเปลี่ยนให้ดีขึ้น
- ฉันจะกลับมาพันผ้าพันแผลให้นะ - ไปละ
- ไปก่อนนะ - มันจบแล้วเหรอ
- ตกลงไหม - ตกลง
ตาวัน จะไปแล้วเหรอ
ผมจะเอาการทดสอบพวกนี้ ไปที่ปอร์โต เรมันโซน่ะ
ผมมีประชุมโครงการคาคิดัน
เยี่ยมเลย
หลังจากนั้นเราก็ไม่ได้คุยกันเลยนะ
ใช่ไหมล่ะ
หมายถึงหลังจากที่จูบกันน่ะ
และฉันอยากจะ…
- คุย… - พอล่า
ผมขอโทษ
ขอโทษจริงๆ ผมคิดว่า…
ผมตื่นเต้นเกินไปเพราะตาปูยะดีขึ้น ไม่รู้สิ
- ผมก็เลยสับสนน่ะ - ฉันก็เหมือนกัน
ฉันก็จูบคุณเหมือนกัน
ตาวัน
เราสองคนคงเป็นคู่ที่สมบูรณ์แบบนะ
- ใช่ - จริงๆ นะ
แต่เราเลือกไม่ได้ใช่ไหมล่ะ
เรื่องพวกนี้น่ะ
ฉันแค่ไม่อยากเสียมิตรภาพของเรา และความเป็นหุ้นส่วนของเราไป
นั่นคือสิ่งที่สำคัญที่สุดสำหรับฉัน
โอเค
- ไปก่อนนะ - โชคดีนะ ดูแลตัวเองด้วย
บาย
ผมไม่ได้ตามคุณมานะ
- ผมเก็บมันสำปะหลังอยู่ - ไง เตโต้
ผมแค่เดินผ่านมา
ผมอยากให้คุณรู้ว่าผมเคารพคุณนะ
ผมเคารพความรู้สึกที่คุณมีกับตาวัน ทุกอย่างโอเค
ผมจะไม่บอกว่าผมพอใจหรอกนะ แต่ผมไม่จำเป็นต้องพอใจอะไรนี่
ผมต้องเคารพมันและหวังว่าคุณจะมีความสุข
- เพราะถ้าคุณชอบเขา… - ฉันชอบคุณ
ฉันรักคุณ
แต่มันคุ้มเหรอ
ที่จะทู่ซี้กับความสัมพันธ์ที่มันไม่เวิร์ก
คุณคิดว่ามันไม่คุ้มเหรอ
เตโต้ ฉันชอบที่เห็นคุณเติบโตขึ้น
จริงๆ นะ มันเป็นเรื่องนึง ที่ฉันชื่นชมในตัวคุณมากที่สุด
ความตั้งใจของคุณที่จะเปลี่ยนแปลงและพัฒนา
แต่คุณจะเปลี่ยนเพราะฉันอย่างเดียวไม่ได้นะ
- ฉันไม่อยากแบกภาระนี้ไว้ - ไม่ใช่แค่เพราะคุณหรอก
สิ่งสำคัญคือการรู้ว่าผมอยากเป็นคนแบบไหน
ที่จริง ผมเป็นคนแบบไหนได้ต่างหาก
ไม่ใช่ภาระอะไรเลย
ขอบคุณที่ช่วยผมเรื่องนี้นะ
ขอบคุณ
เยี่ยมเลย
ไปที่ที่นึงกับผมได้ไหม
มันพิเศษมาก
ดูสิ
ดูสิ พิเศษไหมล่ะ
พิเศษมาก
มาสิ
มาเลย
ฉันอยากจะเชื่อคุณจริงๆ นะ
อยากเชื่อมาก
แต่ฉันจะรู้ได้ยังไงว่า นี่ไม่ใช่อีกบุคลิกนึงที่คุณสร้างขึ้นมา
เพื่อหลอกฉัน
ผมเรียนรู้เรื่องนี้มา
ดวงตาเป็นส่วนเดียวของร่างกายที่ไม่โกหก
พอล่า ผมสัญญา
ผมสัญญาว่าจะไม่พยายามควบคุมคุณ
ผมสัญญา
โอ้ มันลื่น
- ระวังนะ - ลุย!
- เดี๋ยวนะ ได้ยินไหม - ได้ยิน
- แปลกจัง - ไปกันเถอะ
ไป
- เร็วเข้า - เอาเลย
เร็วเข้า
เกิดอะไรขึ้น
- ลุย - เร็วเข้า ทุกคน
- เร็วเข้า - เอาเลย ดันเลย
ฉันรู้จักสองคนนั้น พวกเขาป่วยก่อนหน้านี้สักพัก
ดัน! เร็วเข้า!
ไปกันเถอะ
ไปทำงานกันดีกว่า
ทุกคนก้มลง
- นั่นแหละสิ่งที่ทำให้คนไม่สบาย - อะไรเหรอ
สารปรอท มันเป็นพิษมาก
มันปนเปื้อนในน้ำ ในอาหารของเรา
พวกเขารู้ตัวไหมว่าทำอะไรอยู่
แหวนวงนั้นที่คุณซื้อ
น่าจะมาจากเหมืองแบบนี้แหละ
- ผมไม่ได้คิดถึงเรื่องนั้นเลย - ถ้าคุณจ่ายเงินแล้วยังไม่คิด
คนที่หากินกับสิ่งนี้คงไม่คิดแน่
พระเจ้าช่วย เอเวรัลโด
เอเวรัลโดจากเอเวอร์นอร์ทเหรอ
พ่อคุณบอกว่าเขารวยเพราะขายมะเขือเทศ ที่แพงเหมือนทองไม่ใช่เหรอ
ผมว่าเขารวยจากการขายทองจริงๆ นี่แหละ
เดี๋ยวผมมานะ
เตโต้!
- ยินดีต้อนรับเพื่อนยาก - ขอบคุณนะเพื่อน
ตามเขาไปกันเถอะ
เราจะซื้อเครื่องจักรด้วยเงินลงทุนของคุณ
เพื่อขยายพื้นที่ขุดทอง
และเอาไปจ่ายสินบนด้วย
เพื่อทำให้ธุรกิจของเราถูกกฎหมาย
แล้วสหกรณ์มะเขือเทศที่อยากมาก่อตั้งที่นี่ล่ะ
- เป็นปัญหาไหม - เตโต้
- ตกใจหมดเลย - ไปกันเถอะ
- มันอันตรายนะ - เขาพูดถึงเตโต้ เฟรสโก้อยู่
ตอนนี้ผมเข้าใจแล้วว่า ทำไมเขาถึงอยากซื้อบริษัทเรา
และเซ็นสัญญาซื้อกิจการเตโต้ เฟรสโก้คืนนี้
เจ้าของทรานโคโซ่เป็นคนที่ผมไว้ใจ สบายใจได้
โอเค
ให้เขาเข้ามา
- แล้วเจอกัน - ผมอธิบายได้
ใจเย็นนะ
- สวัสดี - สวัสดีครับ
ต้องขอโทษด้วยที่ขอให้คุณมารับเงินสนับสนุนที่นี่
แต่เราต้องคุยกันอย่างจริงจัง
คุณส่งผลตรวจเลือดไปที่กรมอนามัย
ทำไม
มันเป็นหน้าที่ของผมที่ต้องทำแบบนั้น
ที่คลินิกมีคนไข้อาการหนักหลายคน
ผมเชื่อว่าเป็นเพราะสารปรอทที่คุณใช้ที่นี่
ตาวัน ก็อย่างที่คุณเห็นนะ
การใช้สารปรอททำให้คุณมีเงินเดือนใช้
เพราะงั้นช่วยผมหน่อยนะ
จนกว่าเหมืองของเรา จะเปิดอย่างถูกต้องตามกฎหมาย
ผมไม่อยากให้คุณดึงดูดความสนใจโดยไม่จำเป็น
ผมสัญญาว่าปีหน้า
คุณจะเป็นคนที่ได้รับรางวัลเพื่อนป่า
เราจะตั้งชื่อโรงพยาบาลตามชื่อโครงการคุณ
ซึ่งสนับสนุนโดยเอเวอร์นอร์ท
แต่จนกว่าจะถึงตอนนั้น คุณต้องเงียบ
และบอกให้บรรดาหมอของคุณปิดปากเงียบด้วย
ได้ครับ
ผมมีเรื่องง่ายๆ อีกเรื่อง อยากจะขอเกี่ยวกับหมอพอล่า
ส่งเธอกลับไปรีโอ
ที่จริงเตโต้แฟนเธอเป็นคนมาขอผมไว้
เพราะเธอควรจะแต่งงานน่ะ รู้ไหม
แล้วก็ดูแลครอบครัวเธอ
ใจเย็นนะ เรื่องนี้ผมก็อธิบายได้
ผมนึกว่าคุณอยากอยู่ที่นี่ ผมทำเพื่อช่วยคุณนะ
ช่วยฉันเหรอ คุณไม่ได้อยากช่วยฉันหรอก
ฉันไม่อยากฟังเพราะอะไรรู้ไหม เพราะนั่นเป็นความผิดฉันเอง
ฉันน่าจะรู้ตั้งแต่ครั้งแรกที่คุณโกหกฉันแล้ว
ผมขอโทษ
ฉันเคยยกโทษให้คุณแล้ว
ฉันเคยยกโทษให้คุณ แล้วคุณก็ทำเรื่องที่แย่กว่าเดิมซะอีก
แล้วคุณก็มาทำตัวน่ารัก และบอกว่าคุณเปลี่ยนไปแล้ว
เพื่อหลอกฉันอีกใช่ไหม
วูนิน!
วูนิน ฟังผมก่อน
ฉันไม่มีเวลาฟังคำโกหกของคุณหรอก
คุณเป็นพวกเดียวกับคนนอกพวกนั้น ที่เอาเหมืองมาที่นี่
ตอนนี้เราเหลือแค่สองทางเลือกแล้ว
ออกไปจากดินแดนศักดิ์สิทธิ์ของเรา หรืออยู่ต่อและตาย
- ผมอธิบายได้ - ไปซะ มันเป็นเพราะคุณนั่นแหละ
ญาติพี่น้องฉันบอกฉันแล้วว่าอย่าไว้ใจคุณ
วูนิน ทำไมคุณต้องไปด้วย
ปาวีถูกลักพาตัว
พวกเขาอยากทำเหมืองที่นี่มาตลอด พวกเขาจะปล่อยตัวปาวีก็ต่อเมื่อเราไป
- ใจเย็นนะ ไปกับฉันสิ - โอเค
- ไง อิกอร์ - ไง เตโต้
แค่อยากบอกให้คุณรู้ว่าเรากำลังจะไปมาเนาส์
เพื่อปิดการขายกับเตโต้ เฟรสโก้
อย่านะ นายไม่รู้หรอกว่าเอเวรัลโดเป็นใคร
- เขาเป็นคนอันตราย - โอเค
ผมไม่รู้อะไรเลยและคุณรู้ทุกอย่างสินะ
คุณต้องมาเจอโมนีกกับผมนะ
เราต้องเซ็นสัญญาก่อนการประชุม
ประชุมกับเอเวรัลโดเหรอ
ฉันจะไปประชุมนะ แต่ฉันขอเลือกสถานที่ได้ไหม
วูนิน พอล่า ผมรู้ว่าผมทำให้พวกคุณผิดหวัง แต่ผมตั้งใจจะช่วยนะ
ไม่ ฉันไม่ไว้ใจคุณแล้ว
ผมรู้ว่าจะแก้ไขเรื่องนี้ยังไง แต่ต้องทำทันที
ถ้าคุณไม่อยากเจอหน้าผมอีก ก็ได้
ไม่ต้องเจอ แค่นั้นเลย
ว่ามาสิ คุณคิดอะไรอยู่
รู้ไหมว่าคาคูรีคืออะไร
คุณอยู่ไหน เตโต้ เอเวรัลโดกำลังมาแล้วนะ
- ฉันจะฆ่าเขา - เอาไงกันดี
เตโต้ ทรานโคโซ่
นายดูเกร็งๆ นะ มีอะไรเหรอ
บอดี้การ์ดคุณทำให้เราเกร็งน่ะค่ะ
เงินของนายอยู่นี่ เราเลยต้องระวังหน่อย
พวกเขาจะรออยู่ที่ท่าเรือนี่แหละ
- ไปกันเลยไหม - ไปสิครับ
- ไปกัน - ไปเลยที่รัก
แล้วหุ้นส่วนนายอยู่ไหนล่ะ
โมนีกเซ็นให้แล้ว ส่วนอิกอร์กำลังมาครับ
เรียบร้อย
รออิกอร์ก่อนนะคะ
หุ้นส่วนสองคนก็พอแล้ว คุณเป็นเสียงส่วนใหญ่ เซ็นเลยสิ
เบาเสียงหน่อย
หยุดตรงนั้นเลย เอเวรัลโด
- อิกอร์ - บอกคนของคุณให้ถอยไปซะ
พาเราไปฮิปานา
- นี่มันอะไรกัน - ใจเย็น
- เกิดอะไรขึ้น - เอเวรัลโดเป็นอาชญากร
เขาใช้มะเขือเทศเป็นฉากหน้า ในการทำเหมืองเถื่อน
- พ่อ - ไร้สาระน่ะ
พวกมันอยากป่วนล่ะไม่ว่า
ไม่มีใครอยากป่วนหรอก เราอยากทำข้อตกลง
ข้อตกลงอะไร ฉันไม่เข้าใจ
คนทำเหมืองเถื่อนของคุณบุกรุกชุมชนฮิปานา
พวกเขาจับคนของเราไปคนนึง
ปล่อยตัวเขามาอย่างปลอดภัยซะ แล้วเราจะปล่อยคุณไป
ฉันไม่เกี่ยวอะไรกับเรื่องนั้นเลยนะ
จัดการซะ ไม่งั้นเราจะพาคุณไปหาตำรวจ
เตโต้ ทำอะไรสักอย่างสิ ไล่ไอ้เวรนี่ไปเดี๋ยวนี้เลย
ไม่งั้นนายจะเสียมรดกไปครึ่งนึงนะ
เขาพูดเรื่องอะไร
นี่ เตโต้ อยากให้ฉัน บอกความลับของเรากับอิกอร์ไหม
ฉันคือเตโต้เว้ย ไอ้โง่
ฉันไม่มีความลับกับอิกอร์ เราเป็นพี่น้องกัน
ที่จริงผมเป็นอาของคุณ
เขาบอกผมเพราะคิดว่าผมเป็นคุณ
เขาอยากให้เราทะเลาะกัน
มรดกครึ่งนึงเหรอ
ถ้านายเป็นอาฉัน ก็เอามรดกของพ่อฉันไปครึ่งนึงเลย
นายรวยกว่าฉันอีก มันก็ดีนี่
ผมไม่รู้ด้วยซ้ำว่ามันจริงไหม
ไม่สำคัญหรอกว่าจริงไหม ยังไงฉันก็จะคอยช่วยนาย
คุณอา
เกิดอะไรขึ้น ทำไมคุณไม่เคยพูดอะไรเลย
เขาพยายามพูดแล้ว
แต่เราเอาแต่คิดถึงเงินของเอเวรัลโด
โอเค มาเลย ให้ไวนะ
ว่าไง
เรียบร้อย พวกเขากำลังมา
แต่ฟังนะ
นายไม่มีสิทธิ์ลากฉันมาข้องเกี่ยวกับเรื่องนี้ รู้ไหม
พวกเขาจะทำอะไรที่นั่นก็ไม่ใช่ปัญหาของฉัน ฉันเป็นแค่นักลงทุน
- ผมนึกว่าธุรกิจของคุณคือมะเขือเทศ - นายจะปลูกมะเขือเทศอะไรก็ได้นะ ไอ้หนู
แต่ทองมีค่ามากกว่านั้นเยอะ
มากกว่าชีวิตคนอีกเหรอ
มากกว่าความรู้สึกผิดชอบชั่วดีเหรอคะ
อย่าไร้เดียงสาน่ะ โซลันจ์
ถ้าพ่อไม่ทำเหมือง ก็ต้องมีคนอื่นทำ
ต้องการอะไรกันเหรอ ช่วยชาวบ้านเหรอ
เดี๋ยวนะ
ฉันไม่รู้เรื่องเลยนะ
รับไปสิ มันเป็นของเธอ
ฉันว่าเธอจะแก้ปัญหา ในหมู่บ้านเธอได้หลายเรื่องเลยนะ
เงินนี่แก้ปัญหาอะไรไม่ได้หรอก ที่นี่ไม่ได้มีชุมชนฉันชุมชนเดียว
มีคนหลายร้อยคนอาศัยอยู่รวมกัน
นี่ ฟังให้ดีนะ
ถ้าฉันเปิดโปงทุกเรื่องของทรานโคโซ่ นายจะไม่เหลืออะไรเลย
เอาเลย
นั่นปาวี
ฉันจะไปรับเขา
พาทุกคนไปที่ฮิปานา เดี๋ยวผมตามไป
ไปด้วยกันไหม
โซลันจ์ ทำอะไรน่ะ
พ่อบอกให้หนูหาเพื่อนใหม่ไม่ใช่เหรอคะ
หนูก็หาแล้วไง
ไป
เร็วเข้า เตโต้ พวกเขาได้ตัวปาวีแล้ว
- นี่! - แกต้องอยู่ที่นี่
อะไรเนี่ย
แกลักพาตัวฉันมา ถ้าฉันยิง ก็ไม่มีใครบ่นอะไรได้
แกทำกับฉันเหมือนแกดีกว่าฉัน แต่แกติดค้างฉันทุกอย่าง
- ฉันไม่ใช่พ่อฉัน - เตโต้!
- นอนลง - ระวังนะ
- ระวัง - ใจเย็น ๆ
ฉันจะพันผ้าพันแผลเพื่อห้ามเลือดนะ
- ระวังนะ มันเจ็บ - ฉันรู้
นี่จะช่วยลดปวดได้
- ผมรักคุณ - ฉันก็เหมือนกัน
ฉันก็รักคุณ
เขาจะไม่เป็นไร เขาทาสิ่งคุ้มครองไว้
เป็นไงบ้าง
ตอนนี้เราต้องรอ เขาหลับอยู่
เราทำทุกอย่างที่ทำได้แล้ว
พอล่า
เกิดอะไรขึ้น
หุ้นส่วนคุณยิงเตโต้
- เตโต้ถูกยิงเหรอ หุ้นส่วนอะไร - เอเวรัลโดไง
- เขาไม่ใช่หุ้นส่วนผม - หมายความว่าไง
นี่ไง
การใช้สารปรอททำให้คุณมีเงินเดือนใช้
เพราะงั้นช่วยผมหน่อยนะ
- ทำได้ดีมาก - ดึงดูดความสนใจโดยไม่จำเป็น…
กำลังเป็นประเด็นร้อนเลย
เราต้องขอบคุณชาวบ้านน่ะ
จนกว่าเหมืองของเรา จะเปิดอย่างถูกต้องตามกฎหมาย
การใช้สารปรอททำให้คุณมีเงินเดือนใช้
ผมไม่อยากให้คุณดึงดูดความสนใจโดยไม่จำเป็น
หลังจากที่มีการเผยแพร่วิดีโอ การพยายามติดสินบน
ศาลได้ออกหมายจับเอเวรัลโด โคอิมบรา
เขาถูกกล่าวหาว่า สนับสนุนการทำเหมืองผิดกฎหมาย
(จับนักธุรกิจทำเหมืองเถื่อนในเขตชนพื้นเมือง)
ตำรวจยึดเงินสดได้มากกว่าเก้าล้าน
- โอ๊ย - เป็นอะไร อาลาน่า เด็กเหรอ
เปล่า เด็กสบายดี ฉันแค่ทนดูภาพนี้ไม่ได้น่ะ
- ผู้หญิงท้องทนดูความรุนแรงไม่ได้ - ไม่ใช่อย่างนั้น
ฉันไม่ชอบที่เห็นเงินพวกนั้นสูญเปล่าน่ะ
- ลูกแม่ - ไงครับแม่
ทุกคน ไปกันเถอะ
- แขกที่มางานเลี้ยงก่อนคลอดมากันแล้ว - ไม่ต้องช่วยฉัน
ฉันจะลุกขึ้นเอง ไปกันเถอะ
ฉันท้อง ไม่ได้ตาย
อิกอร์!
- คุณเตโอโดโร่ - อย่าเรียกฉันว่าคุณสิ
เรียกฉันว่าเตโอโดโร่
หรือเรียกฉันว่าเตโอก็ได้ ไอ้น้อง น้องชาย
พ่อ อย่าเยอะเกินไปน่ะ
ฉันเลือกของขวัญโดยคิดว่า นายจะต้องการความสะดวกสบาย
ในการพาหลานฉันไปไหนมาไหน
เตโต้ ไปเอาเซอร์ไพรส์มาที
เขาจะให้รถเธอแน่ๆ
- ไม่ต้องหรอกครับ - ไร้สาระ
คนเราให้ของขวัญตามที่หัวใจของพวกเขาสั่งมา
เซอร์ไพรส์!
- ถูกใจจัง - ฉันรู้ว่านายจะต้องใช้รถคันใหญ่
แต่ตอนนี้อิกอร์เป็นทรานโคโซ่แล้ว
พอนายรับตำแหน่งรองประธานแล้ว
นายจะเลือกคนคันไหนก็ได้ตามใจชอบเลย
เตโอ
เป็นเกียรติมากเลยนะครับ แต่ผมคงรับไว้ไม่ได้
อาลาน่ากับผมตกลงกันแล้ว
ว่าเธอจะทำงาน และผมจะเลี้ยงลูก ระหว่างทำวิทยานิพนธ์ของมหาวิทยาลัยให้เสร็จ
- เอาไงกันดี - อย่ามามองผม
เรามีผู้บริหารที่ยอดเยี่ยมอยู่ตรงหน้าพ่ออยู่แล้ว
- ฉันเหรอ - ใช่
ตอนนี้ฉันเป็นซีอีโอของเตโต้ เฟรสโก้อยู่ และงานยุ่งมาก
ผู้ถือหุ้นต้องการคนหน้าใหม่มาทำงานนะ
ถ้าเราไม่มีทั้งโมนีก
และอิกอร์ แต่เราก็ยังมี…
ยังมีใคร
พ่ออยากให้ตำแหน่งนี้ เป็นของคนในครอบครัวไม่ใช่เหรอ
- ก็เลือกอาสะใภ้สิครับ - อาสะใภ้เหรอ
อย่าแม้แต่จะคิดเชียว
(หนึ่งปีต่อมา)
ฉันทำไม่ได้ โทษที
เถอะน่า โมนีก เธอต้องช่วยฉันนะ
ฉันนึกว่าเธอจะดีใจ
ที่ทรานโคโซ่จะซื้อมะเขือเทศ จากเตโต้ เฟรสโก้อีกซะอีก
ใจเย็นก่อน อาลาน่า การผลิตที่รีโอเดจาเนโรขายหมดเกลี้ยงเลย
ทุกอย่างที่แอมะซอนไปได้สวยมาก
ฉันดีใจมากนะ แต่งานฉันล้นมือสุดๆ
เตโต้ยังไม่ส่งข่าวอีกเหรอ
เราไม่ได้ข่าวจากเขานานแล้วละ
อิกอร์ลาไปเลี้ยงลูก ส่วนคุณก็อยู่ที่ทรานโคโซ่
ฉันเลยต้องเป็นคนคุม
เธอเป็นแม่ทูนหัวของลูกชายฉันนะ เธอต้องช่วยฉัน
ขายมะเขือเทศให้เรา อย่างน้อย 4,000 ตันได้ไหม
คุณพี่สะใภ้คะ ฉันไม่รู้ จะบอกคุณว่ายังไงด้วยซ้ำ แค่นี้นะ
ที่รัก
ไงจ๊ะ ที่รัก
สองพันตันละกัน สองพันแล้วจบเลย ขอแค่ครึ่งเดียว เถอะนะ
โมนีก
- การแสดงเป็นไงบ้าง - เริ่ดมาก
ที่นี่เรียบร้อยดีไหม
อาลาน่า ราชินีมะเขือเทศตามจิกฉันยิกๆ เลย
- จะรับสายไหม - ยังก่อน
จะว่าไป เธอเห็นพระอาทิตย์ไหม นี่สิบโมงครึ่งแล้ว
ได้เวลาเปลญวนแล้ว
- อาการคลื่นไส้เป็นยังไงบ้าง - ดีขึ้นเยอะเลย
ดีมากค่ะ เป็นเพราะวูนินเลย
ยาและการดูแลของเธอช่วยให้ดีขึ้นมาก
- ลูกเป็นไงบ้างครับ - เด็กจะเกิดมาแข็งแรง
สมาชิกคนสำคัญอีกคน กำลังจะเข้าร่วมชุมชนของเรา
สวัสดี ทุกคน
- ว่าไง - ไง
ผลการทดสอบที่นี่ดีขึ้นเยอะเลย
จริงเหรอ
การปนเปื้อนของสารปรอทลดลงอย่างมาก
- เยี่ยมเลย - เจ๋งเนอะ ภารกิจสำเร็จแล้ว
แล้วคุณล่ะ รู้ไหมว่าตอนนี้จะทำอะไรต่อ
สวัสดีค่ะ
- คุณคือตูอีเรใช่ไหม - ใช่ค่ะ หมอพอล่าใช่ไหม
ยินดีต้อนรับสู่ชุมชนของเราค่ะ เข้ามาเลย
ผมไม่ได้ตามคุณมาที่นี่นะ พูดจริงๆ เชื่อผมเถอะ
ผมคิดว่าวิญญาณป่าพาคุณมาที่นี่
ที่จริงวูนินพาฉันมาต่างหาก
เธอบอกว่าคุณจะอยู่แถวนี้
แต่ไม่ได้บอกว่าเพราะอะไร
ผมจะพาคุณไปดู
ผมพยายามหามันมาสักพักแล้วละ
แล้วเจอแล้วเหรอ
ดูนี่สิ
เอาจริงดิ เตโต้ คุณถ่อมาถึงที่นี่เพื่อมะเขือเทศ
เปล่า ผมมาที่นี่ เพราะผมต้องการเป้าหมายใหม่ในชีวิต
ผมพยายามพัฒนาอยู่ตลอด
- เพื่อดูว่าผมคู่ควรกับคุณไหม - อย่าพูดแบบนั้นสิ
ฉันรู้ว่าฉันก็ใจร้ายเกินไป
ฉันโหดกับคุณเกินไป แม้แต่ฉันเองยังรับมือไม่ไหวเลย
แต่คุณทำให้ฉันเห็นว่าเรามาที่นี่เพื่อเรียนรู้
เพื่อพัฒนา
คุณมอบความอ่อนโยนให้ชีวิตฉัน
ความสุข
แม้แต่ในรายละเอียดเล็กๆ
คนเราจะตื่นเต้นกับมะเขือเทศขนาดนี้ได้ยังไงกัน
แต่คุณยังไม่ได้ลองชิมเลย ลองชิมดูสิ
- เชิญเลย - แป๊บนะ
- เป็นไง - สุดยอดเลย
ความมั่งคั่งที่แท้จริงของป่าแห่งนี้เป็นแบบนี้
การใช้ชีวิตเป็นหนึ่งเดียวกับสิ่งที่อยู่รอบตัว ธรรมชาติ ผู้คน และวัฒนธรรม
จริง
มะเขือเทศนี่อาจเป็นโอกาส ให้เราได้แสดงสิ่งนี้ให้คนทั้งโลกเห็น
คุณนี่อวดดีจริงๆ คุณอยากทำให้มะเขือเทศนี้ก้าวสู่ระดับโลก
ไม่ๆ ก่อนอื่นผมจะเอามันไปให้วูนิน กลับไปที่ชุมชนของเธอ
แล้วถ้าพวกเขาอนุญาต ผมจะพามันไปทุกที่ที่คุณอยู่
ถ้าคุณต้องการนะ
รู้ไหมว่าฉันต้องการอะไร
(ภาพยนตร์เรื่องนี้เป็นเรื่องแต่ง สิ่งใดที่มีความคล้ายคลึงกับชื่อ)
(ผู้คน ข้อเท็จจริง หรือสถานการณ์ใดในชีวิตจริง เป็นเพียงเหตุบังเอิญเท่านั้น)
คำบรรยายโดย กมลรัตน์ ชุติเชาวน์กุล